亻刍梅香骗翰林风月・混江龙
作者：郑光祖
朝代：元

paragraphs: 孔安国传《中庸》《语》《孟》，马融集《春秋》祖述著左丘明，演《周易》关西夫子，治《尚书》鲁国伏生，校《礼记》舛讹杨子云，作《毛涛》笺注郑康成。
无过是阐大道发扬中正，纪善言问答详明。
咱祖父乃文林华胄，况外戚是儒业簪缨。
哀先相几乎绝嗣，使小姐振厥家声。
又何须悬头刺股，积雪囊萤。
那里也齐家治国，显姓扬名。
但只要动天机，合天理，识天时，顺天道，尽天心，知天命。
寸阴是竞，万理咸精。